Ericu950/Stoicheia-meter-silver huggingface dataset:
περί τε οὖν τούτων ἡδέως ἂν πυθοίμην , ὅ τι ποτ ἦν τὸ αἴτιον τοῦ μηδὲν τούτων γεγενῆσθαι περὶ τῆς ἐγγυητῆς  ὡς μεμαρτύρηκεν οὗτος  γυναικός , καὶ πρὸς τούτοις εἴ τις ἄλλος ἐγγυητὴν ἔσχε τὴν τούτου ἀδελφὴν γυναῖκα , ἢ τῶν πρότερον χρησαμένων πρὶν γνῶναι τὸν ἡμέτερον θεῖον αὐτήν , ἢ ὅσοι ἐκείνου γιγνώσκοντος ἐπλησίαζον αὐτῇ , ἢ ὅσοι ὕστερον ἐπλησίαζον τετελευτηκότος ἐκείνου 0 ·
δῆλον γὰρ ὅτι τὸν αὐτὸν τρόπον ὁ ἀδελφὸς αὐτὴν ἅπασι τοῖς πλησιάζουσιν ἐκδέδωκεν 0 .
περὶ ὧν εἰ δεήσειε καθ ἕκαστον διελθεῖν , οὐκ ἂν πάνυ μικρὸν ἔργον γένοιτο .
ἐὰν μὲν οὖν ὑμεῖς κελεύητε , περὶ ἐνίων μνησθείην ἂν αὐτῶν ·
εἰ δέ τισιν ὑμῶν ἀηδὲς ἀκούειν ἐστίν , ὥσπερ ἐμοὶ λέγειν τι περὶ τούτων , αὐτὰς τὰς μαρτυρίας ὑμῖν παρέξομαι τὰς μαρτυρηθείσας ἐν τῇ προτέρᾳ δίκῃ , ὧν οὐδεμιᾷ ἐπισκήψασθαι ἠξίωσαν οὗτοι 0 .
καίτοι ὅπου κοινὴν αὐτοὶ ὡμολογήκασιν εἶναι τοῦ βουλομένου τὴν γυναῖκα , πῶς ἂν εἰκότως ἡ αὐτὴ γυνὴ ἐγγυητὴ δόξειεν εἶναι ;
ἀλλὰ μὴν ὁπότε μὴ ἐπεσκημμένοι εἰσὶ ταῖς περὶ αὐτοῦ τούτου μαρτυρίαις , ὡμολογηκότες εἰσὶ ταῦτα .
ἀκούσαντες δὲ καὶ ὑμεῖς αὐτῶν τῶν μαρτυριῶν , γνώσεσθε ὡς οὗτός τε περιφανῶς τὰ ψευδῆ μεμαρτύρηκε , καὶ ὀρθῶς καὶ κατὰ τοὺς νόμους οἱ δικάσαντες τὴν δίκην ἔγνωσαν τὴν κληρονομίαν μὴ προσήκειν τῇ μὴ ὀρθῶς γεγενημένῃ γυναικί .
μαρτυρία 〈 ι 〉 ὡς μὲν ἑταίρα ἦν τῷ βουλομένῳ καὶ οὐ γυνὴ τοῦ ἡμετέρου θείου , ἣν οὗτος ἐγγυῆσαι ἐκείνῳ μεμαρτύρηκεν , ὑπὸ τῶν ἄλλων οἰκείων καὶ ὑπὸ τῶν γειτόνων τῶν ἐκείνου μεμαρτύρηται πρὸς ὑμᾶς ·
οἳ μάχας καὶ κώμους καὶ ἀσέλγειαν πολλήν , ὁπότε ἡ τούτου ἀδελφὴ εἴη παρ αὐτῷ , μεμαρτυρήκασι γίγνεσθαι περὶ αὐτῆς .
καίτοι οὐ δή πού γε ἐπὶ γαμετὰς γυναῖκας οὐδεὶς ἂν κωμάζειν τολμήσειεν ·
οὐ δὲ αἱ γαμεταὶ γυναῖκες ἔρχονται μετὰ τῶν ἀνδρῶν ἐπὶ τὰ δεῖπνα , οὐ δὲ συνδειπνεῖν ἀξιοῦσι μετὰ τῶν ἀλλοτρίων , καὶ ταῦτα μετὰ τῶν ἐπιτυχόντων 0 .
ἀλλὰ μὴν τῶν γε μεμαρτυρηκότων οὐδενὶ ἐπισκήψασθαι οὗτοι ἠξίωσαν .
καὶ ὡς ἀληθῆ λέγω , ἀναγίγνωσκε πάλιν αὐτοῖς τὴν μαρτυρίαν .
μαρτυρία ἀνάγνωθι δὴ καὶ τὰς περὶ τῶν πλησιασάντων αὐτῇ μαρτυρίας , ἵνα εἰδῶσιν ὅτι ἑταίρα τε ἦν τοῦ βουλομένου , καὶ ὅτι οὐ δ ἐξ ἑνὸς ἄλλου φαίνεται τεκοῦσα .
ἀναγίγνωσκε αὐτοῖς .
μαρτυρία 〈 ι 〉 ὡς μὲν τοίνυν ἦν κοινὴ τῷ βουλομένῳ , ἣν οὗτος ἐγγυῆσαι τῷ ἡμετέρῳ θείῳ μεμαρτύρηκε , μνημονεύειν χρὴ ὑφ ὅσων ὑμῖν μεμαρτύρηται , καὶ ὅτι οὐδενὶ ἄλλῳ ἐγγυηθεῖσα οὐ δὲ συνοικήσασα φαίνεται ·
σκεψώμεθα δὲ καὶ ἐξ ὧν ἄν τις ὑπονοήσειεν ἐγγύην γενέσθαι τοιαύτης γυναικός , εἰ ἄρα καὶ τῷ ἡμετέρῳ θείῳ τοιοῦτόν τι συμβέβηκεν .
ἤδη γάρ τινες νέοι ἄνθρωποι ἐπιθυμήσαντες τοιούτων γυναικῶν , καὶ ἀκρατῶς ἔχοντες αὑτῶν , ἐπείσθησαν ὑπ ἀνοίας εἰς αὑτοὺς τοιοῦτόν τι ἐξαμαρτεῖν .
πόθεν οὖν ἄν τις σαφέστερον γνοίη περὶ τούτων , ἢ ἔκ τε τῶν μαρτυριῶν τῶν τούτοις μεμαρτυρημένων ἐν τῇ προτέρᾳ δίκῃ καὶ ἐκ τῶν εἰκότων τῶν περὶ αὐτὸ τὸ πρᾶγμα σκεψάμενος ;
ἐνθυμεῖσθε δὲ τὴν ἀναίδειαν ὧν λέγουσιν .
ὁ μὲν γὰρ ἐγγυᾶν μέλλων εἰς τὸν τριτάλαντον οἶκον , ὥς φησι , τὴν ἀδελφήν , διαπραττόμενος τηλικαῦτα ἕνα μάρτυρα παρεῖναι αὑτῷ Πυρετίδην προσεποιήσατο , καὶ τούτου ἐκμαρτυρίαν ἐπ ἐκείνῃ τῇ δίκῃ παρέσχοντο οὗτοι ·
ἣν Πυρετίδης οὐκ ἀναδέδεκται αὐτοῖς , οὐ δὲ ὁμολογεῖ μαρτυρῆσαι οὐ δὲ εἰδέναι τούτων ἀληθὲς ὂν οὐδέν .
μέγα δὲ τεκμήριον ὡς περιφανῶς ψευδῆ τὴν μαρτυρίαν οὗτοι παρέσχοντο ταύτην 0 ·
ἴστε γὰρ πάντες ὡς ὅταν μὲν ἐπὶ προδήλους πράξεις ἴωμεν , ἃς δεῖ μετὰ μαρτύρων γενέσθαι , τοὺς οἰκειοτάτους καὶ οἷς ἂν τυγχάνωμεν χρώμενοι μάλιστα , τούτους παραλαμβάνειν εἰώθαμεν ἐπὶ τὰς πράξεις τὰς τοιαύτας , τῶν δὲ ἀδήλων καὶ ἐξαίφνης γιγνομένων τοὺς προστυχόντας ἕκαστοι μάρτυρας ποιούμεθα .
καὶ ἐπὶ μὲν ταῖς μαρτυρίαις αὐταῖς τοῖς παραγενομένοις αὐτοῖς , ὁποῖοί τινες ἂν ὦσι , τούτοις μάρτυσι χρῆσθαι ἀναγκαῖόν ἐστιν ἡμῖν ·
παρὰ δὲ τῶν ἀσθενούντων ἢ τῶν ἀποδημεῖν μελλόντων ὅταν τις ἐκμαρτυρίαν ποιῆται , τοὺς ἐπιεικεστάτους τῶν πολιτῶν καὶ τοὺς ἡμῖν γνωριμωτάτους ἕκαστος ἡμῶν παρακαλεῖ μάλιστα , καὶ οὐ μεθ ἑνὸς οὐ δὲ μετὰ δυοῖν , ἀλλ ὡς ἂν μετὰ πλείστων δυνώμεθα τὰς ἐκμαρτυρίας πάντες ποιούμεθα , ἵνα τῷ τε ἐκμαρτυρήσαντι μὴ ἐξείη ὕστερον ἐξάρνῳ γενέσθαι τὴν μαρτυρίαν , ὑμεῖς τε πολλοῖς καὶ καλοῖς κ ἀγαθοῖς τ αὐτὰ μαρτυροῦσι πιστεύοιτε μᾶλλον .
ξενοκλῆς τοίνυν Βήσαζε μὲν ἰὼν εἰς τὸ ἐργαστήριον τὸ ἡμέτερον εἰς τὰ ἔργα , οὐχ ἡγήσατο δεῖν τοῖς ἀπὸ τοῦ αὐτομάτου ἐκεῖ ἐντυχοῦσι μάρτυσι χρῆσθαι περὶ τῆς ἐξαγωγῆς , ἀλλ ἧκεν ἔχων ἐνθένδε Διόφαντον τὸν Σφήττιον μεθ ἑαυτοῦ , ὃς ἔλεγε τὴν δίκην ὑπὲρ τούτου , καὶ Δωρόθεον τὸν Ἐλευσίνιον καὶ τὸι ἀδελφὸν αὐτοῦ Φιλοχάρη καὶ ἄλλους πολλοὺς μάρτυρας , παρακεκληκὼς ἐνθένδε σταδίους ἐγγὺς τριακοσίους ἐκεῖσε ·
περὶ δὲ τῆς ἐγγύης τῆς τήθης τῶν παίδων τῶν ἑαυτοῦ ἐν τῷ ἄστει ἐκμαρτυρίαν  ὥς φησι  ποιούμενος τῶν μὲν οἰκείων οὐδένα τῶν ἑαυτοῦ παρακεκληκὼς φαίνεται , Διονύσιον δὲ 〈 τὸν 〉 Ἐρχιέα καὶ  τὸν  Ἀριστόλοχον τὸν Αἰθαλίδην 0 ·
μετὰ δυοῖν τούτοιν ἐν τῷ ἄστει αὐτοῦ τὴν ἐκμαρτυρίαν ποιήσασθαί φασιν οὗτοι ,   τοιαύτην μετὰ τούτων ·
οἷς οὐ δ ἂν περὶ ὁτουοῦν πιστεύσειεν ἄλλος οὐδείς .
ἴσως γὰρ ἦν νὴ Δία πάρεργον καὶ φαῦλον , περὶ οὗ τὴν ἐκμαρτυρίαν παρὰ τοῦ Πυρετίδου φασὶ ποιήσασθαι οὗτοι , ὥστε οὐδὲν θαυμαστὸν ὀλιγωρηθῆναι ἦν τὸ πρᾶγμα .
οἷς γε περὶ αὐτοῦ τούτου ὁ ἀγὼν ἦν ὁ τῶν ψευδομαρτυρίων , ὃν Ξενοκλῆς ἔφευγεν , ἢ ἐξ ἑταίρας ἢ ἐξ ἐγγυητῆς τὴν ἑαυτοῦ γυναῖκα εἶναι .
εἶτα ἐπὶ ταύτην ἂν τὴν μαρτυρίαν , εἰ ἦν ἀληθής , οὐκ ἂν ἅπαντας τοὺς οἰκείους τοὺς ἑαυτοῦ παρακαλεῖν ἐκεῖνος ἠξίωσεν ;
ναὶ μὰ Δία , ὡς ἔγωγε ᾤμην , εἴ γε ἦν ἀληθὲς τὸ πρᾶγμα 0 .
οὐ τοίνυν φαίνεται , ἀλλ ὁ μὲν Ξενοκλῆς πρὸς τοὺς ἐπιτυχόντας δύο ἐκμαρτυρησάμενος τὴν μαρτυρίαν ταύτην , Νικόδημος δὲ οὑτοσὶ ἕνα μόνον μάρτυρα παρακαλέσας μεθ ἑαυτοῦ τῷ τὸν τριτάλαντον οἶκον κεκτημένῳ ἐγγυῆσαί φησι τὴν ἀδελφήν 0 .
καὶ οὗτος μὲν τὸν Πυρετίδην μόνον , οὐχ ὁμολογοῦντα , προσεποιήσατο μεθ ἑαυτοῦ παραγενέσθαι ·
ὑπὸ δὲ τοῦ ἐγγυήσασθαι μέλλοντος τὴν τοιαύτην Λυσιμένης καὶ οἱ ἀδελφοὶ αὐτοῦ , Χαίρων καὶ Πυλάδης , φασὶ παρακληθέντες τῇ ἐγγύῃ παραγενέσθαι , καὶ ταῦτα θεῖοι ὄντες τῷ ἐγγυωμένῳ .
ὑμέτερον οὖν ἔργον σκέψασθαι νῦν , εἰ δοκεῖ πιστὸν εἶναι τὸ πρᾶγμα 0 .
ἐγὼ μὲν γὰρ νομίζω , ἐκ τῶν εἰκότων σκοπούμενος , πολὺ ἂν μᾶλλον τὸν Πύρρον πάντας ἂν τοὺς οἰκείους βούλεσθαι λεληθέναι , εἴ τι παρεσκευάζετο ὁμολογεῖν ἢ πράττειν ἀνάξιον τῶν αὑτοῦ , ἢ παρακαλέσαι μάρτυρας τοὺς θείους τοὺς ἑαυτοῦ ἐπὶ ἁμάρτημα τηλικοῦτον .
ἔτι δὲ καὶ περὶ ἐκείνου θαυμάζω , εἰ μηδεμίαν προῖκα μή θ ὁ διδοὺς μή θ ὁ λαμβάνων διωμολογήσαντο ἕξειν ἐπὶ τῇ γυναικί .
τοῦτο μὲν γὰρ εἴ τινα ἐδίδου , εἰκὸς ἦν καὶ τὴν δοθεῖσαν ὑπὸ τῶν παραγενέσθαι φασκόντων μαρτυρεῖσθαι ·
τοῦτο δ εἰ δι ἐπιθυμίαν τὴν ἐγγύην ὁ θεῖος ἡμῶν ἐποιεῖτο τῆς τοιαύτης γυναικός , δῆλον ὅτι κ ἂν ἀργύριον πολλῷ μᾶλλον  ἢ  ὁ ἐγγυῶν διωμολογήσατο ἔχειν αὐτὸν ἐπὶ τῇ γυναικί , ἵνα μὴ ἐπ ἐκείνῳ γένοιτο ῥᾳδίως ἀπαλλάττεσθαι , ὁπότε βούλοιτο , τῆς γυναικός 0 1 ·
καὶ μάρτυράς γε πολλῷ πλείους 〈 εἰκὸς 〉 ἦν τὸν ἐγγυῶντα παρακαλεῖν ἢ τὸν ἐγγυώμενον τὴν τοιαύτην 0 ·
οὐδεὶς γὰρ ὑμῶν ἀγνοεῖ ὅτι ὀλίγα διαμένειν εἴωθε τῶν τοιούτων .
ὁ μὲν τοίνυν ἐγγυῆσαι φάσκων μετὰ ἑνὸς μάρτυρος καὶ ἄνευ ὁμολογίας προικὸς εἰς τὸν τριτάλαντον οἶκον ἐγγυῆσαί φησι τὴν ἀδελφήν ·
οἱ δὲ θεῖοι τῷ ἀδελφιδῷ ἄπροικον τὴν τοιαύτην ἐγγυωμένῳ μεμαρτυρήκασι παραγενέσθαι .
καὶ οἱ αὐτοὶ θεῖοι οὗτοι ἐν τῇ δεκάτῃ τῆς θυγατρὸς ἀποφανθείσης εἶναι ὑπὸ τοῦ ἀδελφιδοῦ κληθέντες μεμαρτυρήκασι παραγενέσθαι .
ἐφ ᾧ δὴ καὶ δεινῶς ἀγανακτῶ , ὅτι ὁ μὲν ἀνὴρ λαγχάνων ὑπὲρ τῆς γυναικὸς τῆς αὑτοῦ τοῦ κλήρου τοῦ πατρῴου Φίλην ὄνομα εἶναι ἐπεγράψατο τῇ γυναικί , οἱ δὲ τοῦ Πύρρου θεῖοι ἐν τῇ δεκάτῃ φάσκοντες παραγενέσθαι τὸ τῆς τήθης ὄνομα Κλειταρέτην τὸν πατέρα ἐμαρτύρησαν θέσθαι αὐτῇ .
θαυμάζω οὖν εἰ ὁ ἀνὴρ ὁ συνοικῶν πλείω ἢ ὀκτὼ ἔτη ἤδη μὴ ᾔδει τ οὔνομα τῆς ἑαυτοῦ γυναικός .
εἶτα οὐ δὲ παρὰ τῶν αὑτοῦ μαρτύρων πρότερον ἐδυνήθη πυθέσθαι , οὐ δ ἡ μήτηρ τῆς γυναικὸς τὸ τῆς θυγατρὸς ὄνομα τῆς αὑτῆς ἐν χρόνῳ τοσούτῳ ἔφρασεν αὐτῷ , οὐ δ ὁ θεῖος αὐτός , Νικόδημος 0 ;
ἀλλ ἀντὶ τοῦ τῆς τήθης ὀνόματος , εἴ τις ᾔδει τοῦθ ὑπὸ τοῦ πατρὸς κείμενον ταύτῃ , Φίλην ὁ ἀνὴρ ὄνομα ἐπεγράψατο εἶναι αὐτῇ , καὶ ταῦτα λαγχάνων αὐτῇ τοῦ κλήρου τοῦ πατρῴου .
τίνος ἕνεκα 0 ;
ἢ ἵνα καὶ τοῦ τῆς τήθης ὀνόματος τοῦ ὑπὸ τοῦ πατρὸς τεθέντος ἄκληρον ὁ ἀνὴρ καταστήσειεν εἶναι τὴν αὑτοῦ γυναῖκα 0 ;
ἆρά γε οὐχὶ δῆλον , ὦ ἄνδρες , ὅτι ἃ πάλαι οὗτοι μαρτυροῦσι γενέσθαι , πολλῷ ὕστερον τῆς λήξεως τοῦ κλήρου 〈 ἕνεκα 〉 σύγκειται αὐτοῖς 0 ;
οὐ γὰρ ἄν ποτε οἱ μὲν εἰς τὴν δεκάτην  ὥς φασι  κληθέντες τῆς τοῦ Πύρρου θυγατρός , ἀδελφιδῆς τούτου , ἐξ ἐκείνης τῆς ἡμέρας , ἥτις ἦν ποτε , ἀκριβῶς εἰς τὸ δικαστήριον ἧκον μεμνημένοι ὅτι Κλειταρέτην ὁ πατὴρ ἐν τῇ δεκάτῃ ὠνόμηνεν , οἱ δ οἰκειότατοι τῶν ἁπάντων , ὁ πατὴρ καὶ ὁ θεῖος καὶ ἡ μήτηρ οὐκ ἂν ᾔδει τὸ ὄνομα τῆς θυγατρός , ὥς φασι , τῆς αὐτοῦ .
πολύ γε μάλιστ ἄν , εἰ ἦν ἀληθὲς τὸ πρᾶγμα 0 .
ἀλλὰ περὶ μὲν τούτων καὶ ὕστερον ἐγχωρήσει εἰπεῖν .
περὶ δὲ τῆς τούτου μαρτυρίας οὐ χαλεπὸν καὶ ἐξ αὐτῶν τῶν νόμων ἐστὶ γνῶναι ὅτι φαίνεται περιφανῶς τὰ ψευδῆ μεμαρτυρηκὼς οὗτος .
ὅπου γάρ , ἐάν τίς τι ἀτίμητον δῷ , ἕνεκα τοῦ νόμου , ἐὰν ἀπολίπῃ ἡ γυνὴ τὸν ἄνδρα ἢ ἐὰν ὁ ἀνὴρ ἐκπέμψῃ τὴν γυναῖκα , οὐκ ἔξεστι πράξασθαι τῷ δόντι ὃ μὴ ἐν προικὶ τιμήσας ἔδωκεν , ἦ που ὅστις γέ φησιν ἄνευ ὁμολογίας προικὸς τὴν ἀδελφὴν ἐγγυῆσαι , περιφανῶς ἀναίσχυντος ὢν ἐλέγχεται .
τί γὰρ ἔμελλεν ὄφελος εἶναι αὐτῷ τῆς ἐγγύης , εἰ ἐπὶ τῷ ἐγγυησαμένῳ ἐκπέμψαι ὁπότε βούλοιτο τὴν γυναῖκα ἦν ;
ἦν δ ἂν ἐπ ἐκείνῳ , ὦ ἄνδρες , δῆλον ὅτι , εἰ μηδεμίαν προῖκα διωμολογήσατο ἕξειν ἐπ αὐτῇ .
εἶτ ἐπὶ τούτοις ἂν Νικόδημος ἠγγύησε τῷ ἡμετέρῳ θείῳ τὴν ἀδελφήν ;
καὶ ταῦτα εἰδὼς τὸν ἅπαντα χρόνον ἄτοκον οὖσαν αὐτήν , καὶ τῆς ὁμολογηθείσης προικὸς ἐκ τῶν νόμων γιγνομένης εἰς αὐτόν , εἴ τι ἔπαθεν ἡ γυνὴ πρὶν γενέσθαι παῖδας αὐτῇ 0 ;
ἆρ οὖν δοκεῖ τῳ ὑμῶν ὀλιγώρως οὕτως ἔχειν χρημάτων Νικόδημος , ὥστε παραλιπεῖν ἄν τι τῶν τοιούτων ;
ἐγὼ μὲν γὰρ οὐ νομίζω .
εἶτα παρὰ τούτου ὁ ἡμέτερος θεῖος ἠξίωσεν ἂν ἐγγυήσασθαι τὴν ἀδελφήν , ὃς αὐτὸς ξενίας φεύγων ὑπὸ ἑνὸς τῶν φρατόρων ὧν φησιν αὑτοῦ εἶναι , παρὰ τέτταρας ψήφους μετέσχε τῆς πόλεως ;
καὶ ὡς ἀληθῆ λέγω , ἀναγίγνωσκε τὴν μαρτυρίαν .
μαρτυρία οὗτος τοίνυν τῷ ἡμετέρῳ θείῳ ἄπροικον τὴν ἀδελφὴν τὴν ἑαυτοῦ μεμαρτύρηκεν ἐγγυῆσαι , καὶ ταῦτα τῆς προικὸς εἰς αὐτὸν γιγνομένης , εἴ τι ἔπαθεν ἡ γυνὴ πρὶν γενέσθαι παῖδας αὐτῇ .
λαβὲ δὴ καὶ ἀνάγνωθι τοὺς νόμους τουσδὶ αὐτοῖς .
νόμοι δοκεῖ ἂν ὑμῖν οὕτως ὀλιγώρως ἔχειν χρημάτων Νικόδημος , ὥστε , εἰ ἦν ἀληθὲς τὸ πρᾶγμα , οὐκ ἂν σφόδρα διακριβώσασθαι περὶ τῶν ἑαυτῷ συμφερόντων ;
ναὶ μὰ Δία , ὡς ἔγωγ οἶμαι , ἐπεὶ καὶ οἱ ἐπὶ παλλακίᾳ διδόντες τὰς ἑαυτῶν πάντες πρότερον διομολογοῦνται περὶ τῶν δοθησομένων ταῖς παλλακαῖς 0 ·
νικόδημος δὲ ἐγγυᾶν μέλλων , 〈 ὥς 〉 φησι , τὴν ἀδελφὴν τὴν αὑτοῦ μόνον τὸ κατὰ τοὺς νόμους ἐγγυῆσαι διεπράξατο ;
ὃς ἐπ ὀλίγῳ ἀργυρίῳ , οὗ ἐπιθυμῶν λέγει πρὸς ὑμᾶς , σφόδρα βούλεται πονηρὸς εἶναι ;
περὶ μὲν οὖν τῆς τούτου πονηρίας καὶ σιωπῶντος ἐμοῦ οἱ πολλοὶ γιγνώσκουσιν ὑμῶν , ὥστε οὐκ ἀπορῶ γε μαρτύρων , ὅταν τι λέγω περὶ αὐτοῦ ·
βούλομαι δὲ πρῶτον ἐκ τῶν τοιῶνδε ἐξελέγξαι τοῦτον ἀναισχυντότατον τῇ μαρτυρίᾳ ὄντα ταύτῃ .
φέρε γάρ , ὦ Νικόδημε , εἰ ἦσθα ἠγγυηκὼς τῷ Πύρρῳ τὴν ἀδελφὴν καὶ εἰ ᾔδεις ἐξ αὐτῆς θυγατέρα γνησίαν καταλειπομένην , πῶς ἐπέτρεψας τῷ ἡμετέρῳ ἀδελφῷ ἐπιδικάσασθαι τοῦ κλήρου ἄνευ τῆς γνησίας θυγατρός , ἣν φῂς τῷ ἡμετέρῳ θείῳ καταλειφθῆναι ;
ἢ οὐκ ᾔδεις ἐν τῇ ἐπιδικασίᾳ τοῦ κλήρου νόθην καθισταμένην τὴν ἀδελφιδῆν τὴν σαυτοῦ ;
ὁπότε γάρ  τις  ἐπεδικάζετο τοῦ κλήρου , νόθην τὴν θυγατέρα τοῦ καταλιπόντος τὸν κλῆρον καθίστη .
ἔτι δὲ πρότερον ὁ Πύρρος ὁ ποιησάμενος τὸν ἀδελφὸν τὸν ἐμὸν ὑὸν αὑτῷ 0 ·
οὔ τε γὰρ διαθέσθαι οὔ τε δοῦναι οὐδενὶ οὐδὲν ἔξεστι τῶν ἑαυτοῦ ἄνευ τῶν θυγατέρων , ἐάν τις καταλιπὼν γνησίας τελευτᾷ .
γνώσεσθε δὲ αὐτῶν ἀκούσαντες τῶν νόμων ἀναγιγνωσκομένων .
ἀναγίγνωσκε τούσδε αὐτοῖς .
νόμοι δοκεῖ ἂν ὑμῖν ὁ μεμαρτυρηκὼς ἐγγυῆσαι ἐπιτρέψαι ἄν τι τούτων γίγνεσθαι , καὶ οὐκ ἂν ἐπὶ τοῦ κλήρου τῇ λήξει , ἣν ὁ Ἔνδιος λαχὼν ἐπεδικάζετο , ἀμφισβητῆσαι ἂν ὑπὲρ τῆς ἀδελφιδῆς τῆς ἑαυτοῦ , καὶ οὐκ ἂν διαμαρτυρῆσαι μὴ ἐπίδικον τῷ Ἐνδίῳ τὸν ἐκείνης πατρῷον κλῆρον εἶναι ;
ἀλλὰ μὴν ὥς γε ἐπεδικάσατο ὁ ἡμέτερος ἀδελφὸς τοῦ κλήρου καὶ οὐκ ἠμφισβήτησεν οὐδεὶς ἐκείνῳ , ἀναγίγνωσκε τὴν μαρτυρίαν .
μαρτυρία γενομένης τοίνυν τῆς ἐπιδικασίας ταύτης οὐκ ἐτόλμησεν ἀμφισβητῆσαι τοῦ κλήρου Νικόδημος , οὐ δὲ διαμαρτυρῆσαι τὴν ἀδελφιδῆν τὴν ἑαυτοῦ γνησίαν θυγατέρα Πύρρῳ καταλειφθῆναι .
περὶ μὲν οὖν τῆς ἐπιδικασίας ἔχοι ἄν τις ψεῦδος προφασίσασθαι πρὸς ὑμᾶς ·
ἢ γὰρ λαθεῖν σφᾶς προσποιήσαιτ ἂν οὗτος , ἢ καὶ ψεύδεσθαι αἰτιῷτ ἂν ἡμᾶς .
τοῦτο μὲν οὖν παρῶμεν ·
ἐπειδὴ δὲ τῷ Ξενοκλεῖ ἠγγύα ὁ Ἔνδιος τὴν ἀδελφιδῆν σου , ἐπέτρεψας , ὦ Νικόδημε , τὴν ἐκ τῆς ἐγγυητῆς τῷ Πύρρῳ γεγενημένην ὡς ἐξ ἑταίρας ἐκείνῳ οὖσαν ἐγγυᾶσθαι ;
καὶ οὐκ  ἂν  εἰσήγγειλας πρὸς τὸν ἄρχοντα κακοῦσθαι τὴν ἐπίκληρον ὑπὸ τοῦ εἰσποιήτου οὕτως ὑβριζομένην καὶ ἄκληρον τῶν ἑαυτῆς πατρῴων καθισταμένην , ἄλλως τε καὶ μόνων τούτων τῶν δικῶν ἀκινδύνων τοῖς διώκουσιν οὐσῶν καὶ ἐξὸν τῷ βουλομένῳ βοηθεῖν ταῖς ἐπικλήροις ;
οὔ τε γὰρ ἐπιτίμιον ταῖς πρὸς τὸν ἄρχοντα εἰσαγγελίαις ἔπεστιν , οὐ δ ἐὰν μηδεμίαν τῶν ψήφων οἱ εἰσαγγείλαντες μεταλάβωσιν , οὔ τε πρυτανεῖα οὔ τε παράστασις οὐδεμίᾳ τίθεται τῶν εἰσαγγελιῶν ·
ἀλλὰ τοῖς μὲν διώκουσιν ἀκινδύνως εἰσαγγέλλειν ἔξεστι ,  τῷ βουλομένῳ  , τοῖς δ ἁλισκομένοις ἔσχαται τιμωρίαι ἐπὶ ταῖς εἰσαγγελίαις ἔπεισιν .
ἔπειτα εἰ ἦν ἐξ ἐγγυητῆς ἡ τούτου ἀδελφιδῆ τῷ ἡμετέρῳ θείῳ γεγενημένη , ἐπέτρεψεν ἂν Νικόδημος ὡς ἐξ ἑταίρας οὖσαν αὐτὴν ἐγγυᾶσθαι ;
καὶ γενομένων αὐτῶν οὐκ ἂν εἰσήγγειλε πρὸς τὸν ἄρχοντα ὑβρίζεσθαι τὴν ἐπίκληρον ὑπὸ τοῦ οὕτως ἐγγυήσαντος αὐτήν ;
καὶ , εἰ ἦν ἀληθῆ ἃ νυνὶ τετόλμηκας μαρτυρῆσαι , παραχρῆμα εὐθὺς τότε ἐτιμωρήσω ἂν τὸν ἀδικοῦντα .
ἢ καὶ ταῦτα λαθεῖν σεαυτὸν προσποιήσει ;
ἔπειτ οὐ δ ἐκ τῆς ἐπιδοθείσης αὐτῇ προικὸς ᾔσθου ;
ὥστε καὶ δι αὐτὸ τοῦτο ἀγανακτήσαντι δήπου σοι εἰσαγγεῖλαι τὸν Ἔνδιον προσῆκεν , εἰ αὐτὸς μὲν τριτάλαντον οἶκον ἔχειν ἠξίου ὡς προσῆκον αὑτῷ , τῇ δὲ γνησίᾳ οὔσῃ 〈 θυγατρὶ 〉  τρις  χιλίας δραχμὰς προῖκα ἐπιδοὺς ἐκδοῦναι ἠξίωσεν ἄλλῳ .
εἶτ ἐπὶ τούτοις οὐκ ἀγανακτήσας εἰσήγγειλεν ἂν τὸν Ἔνδιον οὗτος ;
ναὶ μὰ Δία , εἴ γ ἦν ἀληθὲς τὸ πρᾶγμα 0 .
οἶμαι δὲ οὐ δ ἂν τὴν ἀρχὴν ἐκεῖνον οὐ δ ἄλλον γε τῶν εἰσποιήτων οὐδένα οὕτως εὐήθη οὐ δ αὖ ὀλίγωρον τῶν νόμων τῶν κειμένων γίγνεσθαι , ὥσθ ὑπαρχούσης γνησίας θυγατρὸς τῷ τὸν κλῆρον καταλιπόντι ἑτέρῳ δοῦναι ταύτην ἀνθ ἑαυτοῦ .
ἀκριβῶς γὰρ ᾔδει διότι τοῖς γε ἐκ τῆς γνησίας θυγατρὸς παισὶ γεγονόσιν ἁπάντων τῶν παππῴων κληρονομία προσήκει .
εἶτα εἰδὼς ἄν τις ταῦτα ἑτέρῳ παραδοίη τὰ αὑτοῦ , καὶ ταῦτα τηλικαῦτα ὄντα ὅσων ἠμφισβήτησαν οὗτοι ;
δοκεῖ δ ἄν τις ὑμῖν οὕτως ἀναιδὴς ἢ τολμηρὸς εἰσποίητος γενέσθαι , ὥστε μη δὲ τὸ δέκατον μέρος ἐπιδοὺς ἐκδοῦναι τῇ γνησίᾳ θυγατρὶ τῶν πατρῴων ;
γενομένων δὲ τούτων δοκεῖ ἂν ὑμῖν ὁ θεῖος ἐπιτρέψαι , ὁ ἐγγυῆσαι μεμαρτυρηκὼς αὐτῆς τὴν μητέρα ;
ἐγὼ μὲν γὰρ οὐ νομίζω , ἀλλὰ καὶ ἠμφισβήτησεν ἂν τοῦ κλήρου καὶ διεμαρτύρησε καὶ εἰσήγγειλεν ἂν πρὸς τὸν ἄρχοντα , καὶ ἄλλο εἴ τι ἦν ἰσχυρότερον τούτων , ἅπαντ ἂν διεπράξατο .
ὁ μὲν τοίνυν Ἔνδιος ὡς ἐξ ἑταίρας οὖσαν ἠγγύησεν , ἥν φησιν ἀδελφιδῆν Νικόδημος εἶναι αὑτῷ ·
οὗτος δὲ οὔ τε τῷ Ἐνδίῳ τοῦ Πύρρου κλήρου ἀμφισβητῆσαι ἠξίωσεν , οὔ τ ἐγγυήσαντα τὴν ἀδελφιδῆν 〈 ὡς 〉 οὖσαν ἐξ ἑταίρας εἰσαγγεῖλαι πρὸς τὸν ἄρχοντα  ἠξίωσεν  , οὔ τ ἐπὶ τῇ δοθείσῃ προικὶ αὐτῇ ἠγανάκτησεν οὐδέν , ἀλλὰ πάντα ταῦτα εἴασε γενέσθαι .
οἱ δὲ νόμοι περὶ ἁπάντων διορίζουσι τούτων .
ἀναγνώσεται οὖν πρῶτον ὑμῖν τὴν περὶ τῆς ἐπιδικασίας τοῦ κλήρου μαρτυρίαν πάλιν , ἔπειτα τὴν περὶ τῆς ἐγγυήσεως τῆς γυναικός .
μαρτυρία 〈 ι 〉 ἀνάγνωθι δὴ καὶ τοὺς νόμους .
νόμοι λαβὲ δὴ καὶ τὴν τούτου μαρτυρίαν .
μαρτυρία πῶς οὖν 〈 ἄν 〉 τις σαφέστερον ἐξελέγχοι ψευδομαρτυρίων διώκων ἢ ἔκ τε τῶν πεπραγμένων αὐτοῖς τούτοις ἐπιδεικνύων καὶ ἐκ τῶν νόμων ἁπάντων τῶν ἡμετέρων ;
περὶ μὲν οὖν τούτου σχεδὸν εἴρηται τὰ πολλά ·
σκέψασθε δὲ καὶ περὶ τοῦ ἔχοντος τὴν ἀδελφιδῆν τὴν τούτου γυναῖκα , ἐὰν ἄρα τι γένηται καὶ ἐκ τούτου τεκμήριον ὡς ἔστι ψευδῆ τὰ μεμαρτυρημένα Νικοδήμῳ .
ὡς μὲν οὖν ἠγγυήσατο καὶ ἔλαβεν ὡς οὖσαν ἐξ ἑταίρας τὴν γυναῖκα , ἐπιδέδεικται καὶ μεμαρτύρηται ·
ὡς δ ἀληθὴς ἡ μαρτυρία ἐστὶν αὕτη , ὁ Ξενοκλῆς αὐτὸς ἔργῳ οὐκ ὀλίγον χρόνον ἤδη  ἀληθῆ ταῦτα  μεμαρτύρηκε .
δῆλον γὰρ ὅτι εἰ μὴ ἠγγύητο παρὰ τοῦ Ἐνδίου ὡς ἐξ ἑταίρας οὖσαν τὴν γυναῖκα , ὄντων αὐτῷ παίδων ἤδη τηλικούτων ἐκ τῆς γυναικός , ζῶντι ἂν τῷ Ἐνδίῳ ἠμφισβήτησεν ὑπὲρ τῆς γνησίας θυγατρὸς τῶν πατρῴων , ἄλλως τε καὶ παρεσκευασμένος μὴ ὁμολογεῖν τὴν τοῦ Ἐνδίου ποίησιν τῷ Πύρρῳ γενέσθαι 0 1 ·
ὡς δὲ οὐχ ὁμολογῶν  πῶς  ἐπεσκήπτετο τοῖς μεμαρτυρηκόσιν ἐπὶ τῇ διαθήκῃ τοῦ Πύρρου παραγενέσθαι .
καὶ ὡς ἀληθῆ λέγω , ἀναγνώσεται ὑμῖν τὴν μαρτυρίαν τὴν μαρτυρηθεῖσαν .
μαρτυρία ἀλλὰ μὴν κ ἀκεῖνό γε δηλοῖ , ὡς οὐχ ὁμολογοῦσι τὴν τοῦ Ἐνδίου ποίησιν ὑπὸ τοῦ Πύρρου γενέσθαι .
οὐ γὰρ ἂν ὑπερβάντες τὸν τελευταῖον τοῦ οἴκου γεγενημένον κληρονόμον ὑπὲρ τῆς γυναικὸς τοῦ Πύρρου κλήρου λαχεῖν τὴν λῆξιν ἠξίωσαν οὗτοι .
ὁ μὲν γὰρ Πύρρος πλείω ἢ εἴκοσιν ἔτη τετελεύτηκεν ἤδη , ὁ δὲ Ἔνδιος τοῦ Μεταγειτνιῶνος μηνὸς πέρυσιν , ἐν ᾧ ἔλαχον τοῦ κλήρου τὴν λῆξιν τρίτῃ ἡμέρᾳ εὐθέως οὗτοι 0 .
ὁ δὲ νόμος πέντε ἐτῶν κελεύει δικάσασθαι τοῦ κλήρου , ἐπειδὰν τελευτήσῃ ὁ κληρονόμος .
οὐκοῦν δυοῖν τὰ ἕτερα προσῆκε τῇ γυναικί , ἢ γυναικί ἢ ζῶντι τῷ Ἐνδίῳ ἀμφισβητῆσαι τῶν πατρῴων , ἢ ἐπειδὴ τετελευτηκὼς ἦν ὁ εἰσποίητος , τῶν τοῦ ἀδελφοῦ τὴν ἐπιδικασίαν ἀξιοῦν ποιεῖσθαι , ἄλλως τε καὶ εἰ , ὥς φασιν οὗτοι , ἠγγυήκει αὐτὴν τῷ Ξενοκλεῖ ὡς γνησίαν ἀδελφὴν οὖσαν αὑτοῦ 0 .
ἀκριβῶς γὰρ ἐπιστάμεθα πάντες ὅτι ἀδελφῶν μὲν κλήρων ἐπιδικασία πᾶσίν ἐστιν ἡμῖν , ὅτῳ δὲ γόνῳ γεγόνασι γνήσιοι παῖδες , οὐδενὶ ἐπιδικάζεσθαι τῶν πατρῴων προσήκει .
καὶ περὶ τούτων οὐδένα λόγον λεχθῆναι δεῖ ·
ἅπαντες γὰρ ὑμεῖς καὶ οἱ ἄλλοι πολῖται ἀνεπίδικα ἔχουσι τὰ ἑαυτῶν ἕκαστοι πατρῷα .
οὗτοι τοίνυν εἰς τοῦτο τόλμης ἀφιγμένοι εἰσίν , ὥστε τῷ μὲν εἰσποιήτῳ οὐκ ἔφασαν ἐπιδικάσασθαι προσήκειν τῶν δοθέντων , τῇ δὲ Φίλῃ , ἥν φασι θυγατέρα γνησίαν τῷ Πύρρῳ καταλελεῖφθαι , λαχεῖν τοῦ κλήρου τοῦ πατρῴου τὴν λῆξιν ἠξίωσαν .
καίτοι  ὅπερ εἶπον καὶ πρότερον  ὅσοι μὲν 〈 ἂν 〉 καταλίπωσι γνησίους παῖδας ἐξ αὑτῶν , οὐ προσήκει τοῖς παισὶν ἐπιδικάσασθαι τῶν πατρῴων ·
ὅσοι δὲ διαθήκαις αὑτοῖς εἰσποιοῦνται , τούτοις ἐπιδικάζεσθαι προσήκει τῶν δοθέντων .
τοῖς μὲν γάρ , ὅτι γόνῳ γεγόνασιν , οὐδεὶς ἂν δήπου ἀμφισβητήσειε περὶ τῶν πατρῴων ·
πρὸς δὲ τοὺς εἰσποιήτους ἅπαντες οἱ κατὰ γένος προσήκοντες ἀμφισβητεῖν ἀξιοῦσιν .
ἵνα οὖν μὴ παρὰ τοῦ ἐντυχόντος τῶν κλήρων αἱ λήξεις  τοῖς ἀμφισβητεῖν βουλομένοις  γίγνωνται , καὶ μὴ ὡς ἐρήμων τῶν κλήρων ἐπιδικάζεσθαί τινες τολμῶσι , τούτου ἕνεκα τὰς ἐπιδικασίας οἱ εἰσποίητοι πάντες ποιοῦνται .
μηδεὶς οὖν ὑμῶν ἡγείσθω , εἰ ἐνόμιζε γνησίαν εἶναι τὴν ἑαυτοῦ γυναῖκα Ξενοκλῆς , λαχεῖν ἂν ὑπὲρ αὐτῆς τὴν λῆξιν τοῦ κλήρου τοῦ πατρῴου , ἀλλ ἐβάδιζεν ἂν ἡ γνησία εἰς τὰ ἑαυτῆς πατρῷα , καὶ εἴ τις αὐτὴν ἀφῃρεῖτο ἢ ἐβιάζετο , ἐξῆγεν ἂν ἐκ τῶν πατρῴων , καὶ οὐκ ἂν ἰδίας μόνον δίκας ἔφευγεν ὁ βιαζόμενος , ἀλλὰ καὶ δημοσίᾳ εἰσαγγελθεὶς πρὸς τὸν ἄρχοντα ἐκινδύνευεν ἂν περὶ τοῦ σώματος καὶ τῆς οὐσίας ἁπάσης τῆς ἑαυτοῦ .
ἔτι δ ἂν πρότερον τοῦ Ξενοκλέους οἱ τοῦ Πύρρου θεῖοι , εἰ ᾔδεσαν γνησίαν θυγατέρα τῷ ἑαυτῶν ἀδελφιδῷ καταλειπομένην καὶ ἡμῶν μηδένα λαμβάνειν ἐθέλοντα αὐτήν , οὐκ ἄν ποτε ἐπέτρεψαν Ξενοκλέα , τὸν μηδαμόθεν μηδὲν γένει προσήκοντα Πύρρῳ , λαβόντα ἔχειν τὴν κατὰ γένος προσήκουσαν αὑτοῖς γυναῖκα .
ἢ δεινόν γ ἂν εἴη .
τὰς μὲν ὑπὸ τῶν πατέρων ἐκδοθείσας καὶ συνοικούσας ἀνδράσι γυναῖκας  περὶ ὧν τίς ἂν ἄμεινον ἢ ὁ πατὴρ βουλεύσαιτο ; 0 1
καὶ τὰς οὕτω δοθείσας , ἂν ὁ πατὴρ αὐτῶν τελευτήσῃ μὴ καταλιπὼν αὐταῖς γνησίους ἀδελφούς , τοῖς ἐγγύτατα γένους ἐπιδίκους ὁ νόμος εἶναι κελεύει , καὶ πολλοὶ συνοικοῦντες ἤδη ἀφῄρηνται τὰς ἑαυτῶν γυναῖκας .
εἶτα τὰς μὲν ὑπὸ τῶν πατέρων ἐκδοθείσας διὰ τὸν νόμον ἐξ ἀνάγκης ἐπιδίκους εἶναι προσήκει ·
ξενοκλεῖ δὲ ἄν τις τόδ ἐπέτρεψε τῶν τοῦ Πύρρου θείων , εἰ ἦν γνησία θυγάτηρ ἐκείνῳ καταλειπομένη , λαβόντα ἔχειν τὴν κατὰ γένος προσήκουσαν αὑτοῖς γυναῖκα , καὶ τοσαύτης οὐσίας τοῦτον καταστῆναι κληρονόμον ἀνθ ἑαυτῶν ;
μὴ νομίσητε ὑμεῖς , ὦ ἄνδρες ·
οὐδεὶς γὰρ ἀνθρώπων μισεῖ τὸ λυσιτελοῦν , οὐ δὲ περὶ πλείονος τοὺς ἀλλοτρίους ἑαυτοῦ ποιεῖται .
ἐὰν οὖν προφασίζωνται διὰ τὴν τοῦ Ἐνδίου ποίησιν μὴ ἐπίδικον εἶναι τὴν γυναῖκα , καὶ διὰ ταῦτα μὴ φῶσιν ἀμφισβητῆσαι αὐτῆς , πρῶτον μὲν ἐκεῖνα αὐτοὺς ἐρέσθαι χρή , τί ὁμολογοῦντες τὴν τοῦ Ἐνδίου ποίησιν ὑπὸ τοῦ Πύρρου γενέσθαι ἐπεσκημμένοι εἰσὶ τοῖς μεμαρτυρηκόσι ταῦτα , εἶτα 〈 τί 〉 παρελθόντες τὸν τελευταῖον τοῦ οἴκου γεγενημένον κληρονόμον τοῦ Πύρρου κλήρου τὴν λῆξιν λαχεῖν ἠξίωσαν παρὰ τὸν νόμον .
πρὸς δὲ τούτοις ἐκεῖνο αὐτοὺς ἔρεσθε , εἴ τις τῶν γνησίων 〈 τῶν 〉 αὑτοῦ ἐπιδικάζεσθαι ἀξιοῖ .
ταῦτα πρὸς τὴν ἀναίδειαν αὐτῶν πυνθάνεσθε .
ὡς δ ἦν ἐπίδικος ἡ γυνή , εἴ περ γνησία κατελείφθη , ἐκ τῶν νόμων σαφέστατα μαθεῖν ἔστι τοῦτο .
ὁ γὰρ νόμος διαρρήδην λέγει ἐξεῖναι διαθέσθαι ὅπως ἂν ἐθέλῃ τις τὰ αὑτοῦ , ἐὰν μὴ παῖδας γνησίους καταλίπῃ ἄρρενας ·
ἂν δὲ θηλείας καταλίπῃ , σὺν ταύταις 0 .
οὐκοῦν μετὰ τῶν θυγατέρων ἔστι δοῦναι καὶ διαθέσθαι τὰ αὑτοῦ ·
ἄνευ δὲ τῶν γνησίων θυγατέρων οὐχ οἷόν τε οὔ τε ποιήσασθαι οὔ τε δοῦναι οὐδενὶ οὐδὲν τῶν ἑαυτοῦ 0 .
οὐκοῦν εἰ μὲν ἄνευ τῆς γνησίας θυγατρὸς τὸν Ἔνδιον Πύρρος ἐποιεῖτο ὑὸν αὑτῷ , ἄκυρος ἂν ἦν αὐτοῦ ἡ ποίησις κατὰ τὸν νόμον ·
εἰ δὲ τὴν θυγατέρα ἐδίδου καὶ ἐπὶ τούτῳ ποιησάμενος κατέλιπε , πῶς ἂν ὑμεῖς ἐπετρέψατε ἐπιδικάζεσθαι οἱ τοῦ Πύρρου θεῖοι τὸν Ἔνδιον τοῦ Πύρρου κλήρου ἄνευ τῆς γνησίας θυγατρός , εἰ ἦν ἐκείνῳ , ἄλλως τε εἰ καὶ ἐμαρτυρήσατε ὡς ἐπέσκηψεν ὑμῖν ὁ ἀδελφιδοῦς ἐπιμελεῖσθαι τούτου τοῦ παιδίου ;
ἀλλ ὦ γαθοί , τοῦτο μὲν καὶ λαθεῖν φήσαιτ ἂν ὑμᾶς ·
ὅτε δ ἠγγύα καὶ ἐξεδίδου ὁ Ἔνδιος τὴν γυναῖκα , ἐπετρέπετε ὑμεῖς οἱ θεῖοι τὴν τοῦ ἀδελφιδοῦ τοῦ ὑμετέρου αὐτῶν ὡς ἐξ ἑταίρας οὖσαν ἐκείνῳ ἐγγυᾶσθαι , ἄλλως τε καὶ παραγενέσθαι φάσκοντες , ὅτε ὁ ἀδελφιδοῦς ὑμῶν ἠγγυᾶτο τὴν μητέρα τὴν ταύτης κατὰ 〈 τοὺς 〉 νόμους ἕξειν γυναῖκα , ἔτι δὲ καὶ ἐν τῇ δεκάτῃ τῇ ταύτης κληθέντες συνεστιᾶσθαι ;
πρὸς δὲ τούτοις  τουτὶ γὰρ τὸ δεινόν ἐστιν  ἐπισκῆψαι φάσκοντες ὑμῖν τὸν ἀδελφιδοῦν ἐπιμελεῖσθαι τούτου τοῦ παιδίου , οὕτως ἐπεμελήθητε ὥστ ἐᾶσαι ὡς ἐξ ἑταίρας οὖσαν αὐτὴν ἐγγυᾶσθαι , ἄλλως τε καὶ ἔχουσαν τ οὔνομα τῆς ὑμετέρας αὐτῶν ἀδελφῆς , ὡς ἐμαρτυρεῖτε ;
ἐκ τοίνυν τούτων , ὦ ἄνδρες , καὶ ἐξ αὐτοῦ τοῦ πράγματος ῥᾴδιόν ἐστι γνῶναι ὅσον ἀναισχυντότατοι ἀνθρώπων εἰσὶν οὗτοι .
τίνος γὰρ ἕνεκα , εἰ ἦν γνησία θυγάτηρ τῷ ἡμετέρῳ θείῳ καταλειπομένη , ποιησάμενος ὁ θεῖος κατέλιπε τὸν ἐμὸν ἀδελφὸν ὑὸν ἑαυτῷ ;
πότερον ὅτι προσήκοντες αὐτῷ ἐγγυτέρω γένους ἡμῶν ἦσαν ἄλλοι , οὓς βουλόμενος τὴν ἐπιδικασίαν τῆς θυγατρὸς ἀποστερῆσαι ἐποιεῖτο τὸν 〈 ἐμὸν 〉 ἀδελφὸν ὑὸν αὑτῷ 0 ;
ἀλλ οὔ τε ἐγένετο οὔ τ ἔστι , μὴ γενομένων  δὲ  παίδων γνησίων ἐκείνῳ , ἐγγυτέρω ἡμῶν οὐ δὲ εἷς 0 ·
ἀδελφὸς μὲν γὰρ οὐκ ἦν αὐτῷ οὐ δ ἀδελφοῦ παῖδες , ἐκ δὲ τῆς ἀδελφῆς ἡμεῖς ἦμεν αὐτῷ .
ἀλλὰ νὴ Δία ἄλλον τινὰ ποιησάμενος τῶν συγγενῶν ἔδωκεν ἂν ἔχειν τὸν κλῆρον καὶ τὴν θυγατέρα τὴν ἑαυτοῦ .
καὶ τί αὐτὸν ἔδει καταφανῶς καὶ ὁτῳοῦν ἀπέχθεσθαι τῶν οἰκείων , ἐξόν , εἴπερ ἦν ἠγγυημένος τὴν ἀδελφὴν τὴν Νικοδήμου , τὴν θυγατέρα τὴν ἐκ ταύτης ἀποφανθεῖσαν εἶναι εἰς τοὺς φράτορας εἰσαγαγόντι ὡς οὖσαν γνησίαν ἑαυτῷ , ἐπὶ ἅπαντι τῷ κλήρῳ ἐπίδικον καταλιπεῖν αὐτήν , καὶ ἐπισκῆψαι τῶν γιγνομένων 〈 ἐκ 〉 τῆς θυγατρὸς παίδων εἰσαγαγεῖν ὑὸν ἑαυτῷ ;
δῆλον  μὲν  γὰρ ὅτι ἐπίκληρον καταλιπὼν ἀκριβῶς ἂν ἤδει ὅτι δυοῖν θάτερον ἔμελλεν ὑπάρχειν αὐτῇ 0 ·
ἢ γὰρ ἡμῶν τινα τῶν ἐγγύτατα γένους ἐπιδικασάμενον ἕξειν γυναῖκα , ἢ εἰ μηδεὶς ἡμῶν ἐβούλετο λαμβάνειν , τῶν θείων τινὰ τούτων τῶν μαρτυρούντων , εἰ δὲ μή , τῶν ἄλλων τινὰ συγγενῶν τὸν αὐτὸν τρόπον ἐπὶ πάσῃ τῇ οὐσίᾳ ἐπιδικασάμενον κατὰ τοὺς νόμους ἕξειν ταύτην γυναῖκα 0 1 2 .
οὐκοῦν ἐκ μὲν τοῦ τὴν θυγατέρα εἰς τοὺς φράτορας εἰσαγαγεῖν καὶ μὴ ποιήσασθαι τὸν ἐμὸν ἀδελφὸν ὑὸν αὑτῷ ταῦτ ἂν διεπράξατο ·
ἐκ δὲ τοῦ τοῦτον μὲν ποιήσασθαι τὴν δὲ μὴ εἰσαγαγεῖν τὴν μὲν νόθην , ὥσπερ αὐτῷ προσῆκε , καὶ ἄκληρον κατέστησε , τὸν δὲ κληρονόμον κατέλιπε τῶν ἑαυτοῦ .
ἀλλὰ μὴν ὥς γε οὔ τε γαμηλίαν εἰσήνεγκεν ὁ θεῖος ἡμῶν , οὔ τε τὴν θυγατέρα , ἥν φασι γνησίαν αὐτῷ εἶναι οὗτοι , εἰσαγαγεῖν εἰς τοὺς φράτορας ἠξίωσε , καὶ ταῦτα νόμου ὄντος αὐτοῖς , ἀναγνώσεται  δὲ  ὑμῖν τὴν τῶν φρατόρων τῶν ἐκείνου μαρτυρίαν .
ἀναγίγνωσκε ·
μαρτυρία λαβὲ δὲ καὶ ὡς ἐποιήσατο τὸν ἐμὸν ἀδελφὸν ὑὸν αὑτῷ .
μαρτυρία εἶτα ὑμεῖς τὴν Νικοδήμου μαρτυρίαν τῶν αὐτοῦ τοῦ θείου ἐκμαρτυριῶν πιστοτέραν ἡγήσεσθε εἶναι , καὶ τὴν οὕτω κοινὴν τοῖς βουλομένοις γεγενημένην , ταύτην ἐπιχειρήσει τις ὑμᾶς πείθειν ὅτι ἐγγυητὴν γυναῖκα ὁ ἡμέτερος θεῖος ἔσχεν ;
ἀλλ ὑμεῖς , ὡς ἔγωγ οἶμαι , οὐ πιστεύσετε , ἐὰν μὴ ἀποφαίνῃ ὑμῖν , ὅπερ ἀρχόμενος εἶπον τοῦ λόγου , πρῶτον μὲν ἐπὶ τίνι προικὶ οὗτος ἐγγυῆσαι τῷ Πύρρῳ φησὶ τὴν ἀδελφήν , ἔπειτα πρὸς ὁποῖον ἄρχοντα ἡ ἐγγυητὴ γυνὴ ἀπέλιπε τὸν ἄνδρα ἢ τὸν οἶκον  τὸν  αὐτοῦ , εἶτα παρ ὅτου ἐκομίσατο τὴν προῖκα αὐτῆς , ἐπειδὴ τετελευτηκὼς ἦν ᾧ φησιν αὐτὴν ἐγγυῆσαι 0 ·
ἢ εἰ ἀπαιτῶν μὴ ἐδύνατο κομίσασθαι ἐν εἴκοσιν ἔτεσιν , ὁποίαν δίκην σίτου ἢ τῆς προικὸς αὐτῆς ὑπὲρ τῆς ἐγγυητῆς γυναικὸς ἐδικάσατο τῷ ἔχοντι τὸν Πύρρου κλῆρον οὗτος .